I

(Ανακοινώσεις)

ΕΠΙΤΡΟΠΗ

Ολοκληρωμένο δασμολόγιο των Ευρωπαϊκών Κοινοτήτων

(TARIC)

(2001/C 119/01)

που καθιερώθηκε δυνάμει του άρθρου 2 του κανονισμού (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο(EE L 256 της 7.9.1987, σ. 1), όπως τροποποιήθηκε τελευταία από τον κανονισμό (ΕΚ) αριθ. 2388/2000(EE L 264 της 18.10.2000, σ. 1).

ΠΙΝΑΚΑΣ ΠΕΡΙΕΧΟΜΕΝΩΝ

>ΘΕΣΗ ΠΙΝΑΚΑ>

ΠΡΟΚΑΤΑΡΚΤΙΚΗ ΣΗΜΕΙΩΣΗ

Σύμφωνα με το άρθρο 6 του κανονισμού (ΕΟΚ) αριθ. 2658/87, η Επιτροπή δημοσίευσε το TARIC 2001.

Το TARIC περιλαμβάνει τις κοινοτικές νομοθετικές ρυθμίσεις, που αποτέλεσαν το αντικείμενο δημοσίευσης στηνΕπίσημη Εφημερίδα των Ευρωπαϊκών Κοινοτήτων, κατάλογος των οποίων περιλαμβάνεται στον τίτλο Ι του πρώτου μέρους. Εάν δεν υπάρξει δημοσίευση μέχρι την ημερομηνία σύνταξης, 15 Φεβρουαρίου 2001, τα υποβληθέντα σχέδια θα ληφθούν υπόψη εφόσον είναι δυνατόν.

Επειδή το TARIC αποτελεί το αντικείμενο ετήσιας δημοσίευσης, δεν μπορεί, προφανώς, να καλύψει όλες τις αλλαγές που γίνονται μετά την ημερομηνία σύνταξής του. Συνεπώς, τα δεδομένα που περιλαμβάνονται στην παρούσα έκδοση υπόκεινται σε τροποποίηση στη διάρκεια του έτους.

Το TARIC βασίζεται στη συνδυασμένη ονοματολογία (ΣΟ) της οποίας οι 10 000 περίπου κλάσεις (κωδικοποιημένες με 8 ψηφία) αποτελούν τη βασική ονοματολογία για το κοινό δασμολόγιο καθώς και για τις στατιστικές του εξωτερικού εμπορίου της Κοινότητας και τις στατιστικές του εμπορίου μεταξύ των κρατών μελών της.

Το TARIC περιλαμβάνει περίπου 18 000 περαιτέρω υποδιαιρέσεις (κωδικοποιημένες με 2 πρόσθετα ψηφία ή ένα πρόσθετο κωδικό) οφειλόμενες ως επί το πλείστον σε:

1. δασμολογικές αναστολές

2. δασμολογικές ποσοστώσεις

3. δασμολογικές προτιμήσεις (περιλαμβανομένων των προτιμήσεων που υπόκεινται σε δασμολογικές ποσοστώσεις και οροφές)

4. το σύστημα γενικευμένων προτιμήσεων που εφαρμόζεται στις υπό ανάπτυξη χώρες

5. δασμούς αντιντάμπινγκ και αντισταθμιστικούς δασμούς

6. εξισωτικούς φόρους

7. γεωργικό στοιχείο

8. αξία μονάδας

9. κατ' αποκοπή αξία εισαγωγής

10. τιμή αναφοράς και ελάχιστη τιμή

11. απαγόρευση εισαγωγής

12. περιορισμούς εισαγωγής

13. επιτήρηση εισαγωγής

14. απαγόρευση εξαγωγής

15. περιορισμούς εξαγωγής

16. επιτήρηση εξαγωγής

17. εξαγωγικές επιδοτήσεις

Το TARIC χρησιμοποιείται από την Επιτροπή και από τα κράτη μέλη για την εφαρμογή των κοινοτικών μέτρων που αφορούν τις εισαγωγές και τις εξαγωγές καθώς και, σε περίπτωση ανάγκης, το εμπόριο μεταξύ των κρατών μελών. Το TARIC αποτελεί, κατ' αυτόν τον τρόπο, τη βάση για τα εφαρμοζόμενα δασμολόγια και τα αρχεία τελωνειακών δεδομένων των κρατών μελών.

Ο μόνος τρόπος, πραγματικά, για να εξασφαλιστεί η ομοιόμορφη παρουσίαση και εφαρμογή του κοινοτικού νόμου είναι, κατά τη γνώμη της Επιτροπής, η ανάληψη της εργασίας ενσωμάτωσης και κωδικοποίησης των παραπάνω μέτρων. Αυτό καθιστά επίσης δυνατή τη συλλογή στατιστικών δεδομένων σε κοινοτική κλίμακα για τα σχετικά μέτρα, καθιστώντας περιττά τα σημερινά συστήματα υποβολής μεμονωμένων στατιστικών δεδομένων. Το TARIC δημιουργήθηκε ειδικά για το λόγο αυτό.

Οι συχνές μεταβολές στην κοινοτική νομοθεσία καταχωρούνται σε μια βάση δεδομένων η οποία ενημερώνεται συνεχώς. Τα κράτη μέλη ενημερώνονται, με ηλεκτρονικά μέσα, για τις τροποποιήσεις του TARIC ώστε να μπορούν να τροποποιούν ανάλογα τα ισχύοντα δασμολόγιά τους και τα αρχεία δασμολογικών δεδομένων τους. Το ίδιο το TARIC, όπως και τα εθνικά ισχύοντα δασμολόγια, δεν έχει καθεστώς νομικής πράξης αλλά οι κωδικοί του πρέπει να χρησιμοποιούνται για τις τελωνειακές και στατιστικές δηλώσεις [βλέπε άρθρο 5 του κανονισμού (ΕΟΚ) αριθ. 2658/87, όπως τροποποιήθηκε από τον κανονισμό (ΕΚ) αριθ. 254/2000].

Το TARIC δημοσιεύεται ετησίως από την Υπηρεσία Επισήμων Εκδόσεων των Ευρωπαϊκών Κοινοτήτων.

Από τις 4 Σεπτεμβρίου 2000 η βάση δεδομένων DDS, σύστημα διάχυσης δασμολογικών δεδομένων, (Tariff Data Dissemination System), έχει τοποθετηθεί στον κεντρικό υπολογιστή EUROPA της Επιτροπής. Αυτή η νέα βάση δεδομένων παρέχει μια διαλογική προσφυγή στο ολοκληρωμένο δασμολόγιο των Ευρωπαϊκών Κοινοτήτων (TARIC), στις δασμολογικές ποσοστώσεις και δασμολογικές οροφές (QUOTA) και στο ευρωπαϊκό τελωνειακό ευρετήριο χημικών ουσιών (ECICS). Η χρησιμοποίησή της είναι ελεύθερη. Η διεύθυνση είναι: http://europa.eu.int/comm/taxation_customs/dds/el/home.htm

ΠΡΟΚΑΤΑΡΚΤΙΚΕΣ ΔΙΑΤΑΞΕΙΣ

ΜΕΡΟΣ ΠΡΩΤΟ

ΓΕΝΙΚΕΣ ΠΑΡΑΤΗΡΗΣΕΙΣ

ΤΙΤΛΟΣ I

Δομή και περιεχόμενο του TARIC

Το ολοκληρωμένο δασμολόγιο των Ευρωπαϊκών Κοινοτήτων, ονομαζόμενο στο εξής"TARIC", έχει σαν στόχο να προσδιορίσει τις κανονιστικές διατάξεις που εφαρμόζονται για ένα δεδομένο προϊόν, όταν αυτό εισάγεται στο τελωνειακό έδαφος των Κοινοτήτων ή όταν, σε ορισμένες περιπτώσεις, εξάγεται από το εν λόγω έδαφος.

Το TARIC λαμβάνει υπόψη:

- διατάξεις που περιέχονται στο εναρμονισμένο σύστημα,

- διατάξεις που περιέχονται στη συνδυασμένη ονοματολογία,

- διατάξεις που περιέχονται στην ειδική κοινοτική νομοθεσία που αναφέρεται στη συνέχεια.

1. Δασμολογικές αναστολές

2. Δασμολογικές ποσοστώσεις

3. Δασμολογικές προτιμήσεις (περιλαμβανομένων των ποσοστώσεων και οροφών) για τα οικόλουθα κράτη:

- Άγιος Μαρίνος

- Αίγυπτος

- ΑΚΕ (κράτη Αφρικής, Καραϊβικής και Ειρηνικού) και ΥΧΕ (υπερπόντιες χώρες και εδάφη)

- Αλγερία

- Ανδόρα

- Βουλγαρία

- Ελβετία

- Ευρωπαϊκός Οικονομικός Χώρος (ΕΟΧ) (Ισλανδία, Λιχτενστάιν, Νορβηγία)

- Εσθονία

- Θέουτα

- Ιορδανία

- Ισλανδία

- Ισραήλ

- Κατεχόμενο παλαιστινιακό έδαφος

- Κύπρος

- Λετονία

- Λίβανς

- Λιθουανία

- Λιχτενστάιν

- Μάλτα

- Μαρόκο

- Μελίλια

- Νορβηγία

- Νότια Αφρική

- Ουγγαρία

- Πολωνία

- Ρουμανία

- Σλοβακία

- Σλοβενία

- Συρία

- Τουρκία

- Τσεχική Δημοκρατία

- Τυνησία

- Νήσοι Φερόε

- Χώρες των Δυτικών Βαλκανίων (Αλβανία, Βοσνία-Ερζεγοβίνη, Γιουγκοσλαβία, Κροατία και πρώην Γιουγκοσλαβική Δημοκρατία της Μακεδονίας)

4. Σύστημα γενικευμένων προτιμήσεων που εφαρμόζεται στις αναπτυσσόμενες χώρες (ΣΓΠ)

5. Δασμοί αντιντάμπινγκ και αντισταθμιστικοί δασμοί

6. Εξισωτικοί φόροι

7. Γεωργικό στοιχείο (μεταποιημένα γεωργικά προϊόντα)

8. Αξία μονάδας (περιοδικές αξίες για ορισμένα ευπαθή εμπορεύματα)(1)

9. Κατ' αποκοπή αξία εισαγωγής (για φρούτα και λαχανικά)(2)

10. Τιμή αναφοράς και ελάχιστη τιμή(3)

11. Απαγόρευση εισαγωγής

12. Περιορισμοί εισαγωγής:

12.1. Ποσοτικά όρια

12.2. Άλλοι περιορισμοί, συμπεριλαμβανομένης της CITES

13. Επιτήρηση εισαγωγής

14. Απαγόρευση εξαγωγής

15. Περιορισμοί εξαγωγής:

15.1. Ποσοτικά όρια

15.2. Άλλοι περιορισμοί, συμπεριλαμβανομένων των CITES και των προϊόντων διπλής χρήσης

16. Επιτήρηση εξαγωγής

17. Εξαγωγικές επιδοτήσεις(4)

ΤΙΤΛΟΣ II

Κωδικοποίηση των εμπορευμάτων

Η παρουσίαση της κοινοτικής νομοθεσίας παρατίθεται ανάλογα με τα προϊόντα στα οποία εφαρμόζεται· τα προϊόντα αυτά πρέπει, κατά συνέπεια, να αναφέρονται διεξοδικά σε μία δομημένη και λεπτομερή ονοματολογία.

Τα εμπορεύματα κωδικοποιούνται σύμφωνα με την ονοματολογία TARIC. Ο κωδικός TARIC περιλαμβάνει 10 χαρακτήρες. Για λόγους εφαρμογής των ειδικών κοινοτικών κανονιστικών ρυθμίσεων, οι οποίες δεν ήταν δυνατόν να κωδικοποιηθούν ή έχουν κωδικοποιηθεί μόνο εν μέρει στα ψηφία 9 και 10 χρησιμοποιείται ένας πρόσθετος κωδικός, με τέσσερις αλφαριθμητικούς χαρακτήρες που χρησιμεύει σήμερα για την κωδικοποίηση:

- των σύνθετων δασμών"αντιντάμπινγκ" και αντισταθμιστικών δασμών,

- του γεωργικού στοιχείου,

- των φαρμακευτικών ουσιών του τμήματος ΙΙ του τρίτου μέρους της ΣΟ,

- των προϊόντων CITES (σύμβαση Ουάσιγκτον),

- των τιμών αναγωγής των αλιευτικών προϊόντων

- ορισμένων άλλων μέτρων που εφαρμόζονται κατά την εισαγωγή ή/και κατά την εξαγωγή, για τα οποία είναι αναγκαία η υποδιαίρεση του κωδικού ΣΟ/TARIC.

Οι κωδικοί TARIC με 10 ψηφία και-σε περίπτωση ανάγκης-οι πρόσθετοι κωδικοί, εφαρμόζονται σε κάθε εισαγωγή από τρίτες χώρες και-κατά τη μεταβατική περίοδο των νέων κρατών μελών-εμπορευμάτων που καλύπτονται από αντίστοιχες δασμολογικές υποδιαιρέσεις. Οι κωδικοί της συνδυασμένης ονοματολογίας με οκτώ ψηφία και-σε περίπτωση ανάγκης-οι πρόσθετοι κωδικοί εφαρμόζονται, εν ανάγκη, στις εξαγωγές και στο εμπόριο μεταξύ των κρατών μελών.

Δομή των κωδικών TARIC και των πρόσθετων κωδικών TARIC

>PIC FILE= "C_2001119EL.000901.TIF">

ΤΙΤΛΟΣ III

Γενικοί κανόνες

Α. Γενικοί κανόνες για την ερμηνεία της ονοματολογίας

Η κατάταξη των εμπορευμάτων στην ονοματολογία πραγματοποιείται σύμφωνα με τις παρακάτω αρχές:

1. Το κείμενο των τίτλων των τμημάτων των κεφαλαίων ή των υποκεφαλαίων θεωρείται ότι έχει μόνο ενδεικτική αξία, δεδομένου ότι η κατάταξη καθορίζεται νόμιμα σύμφωνα με το κείμενο των κλάσεων και των σημειώσεων των τμημάτων ή των κεφαλαίων και σύμφωνα με τους παρακάτω κανόνες, εφόσον αυτοί δεν είναι αντίθετοι προς το κείμενο των εν λόγω κλάσεων και σημειώσεων:

2. α) Κάθε αναφορά σ' ένα είδος μέσα σε ορισμένη κλάση καλύπτει το είδος αυτό, έστω και αν δεν είναι πλήρες ή τελειωμένο, με την προϋπόθεση ότι, στην κατάσταση που παρουσιάζεται, εμφανίζει τα ουσιώδη χαρακτηριστικά του πλήρους ή του τελειωμένου είδους. Καλύπτει επίσης το πλήρες ή τελειωμένο είδος ή αυτό που θεωρείται σαν τέτοιο, βάσει των προηγουμένων διατάξεων, στην περίπτωση που αυτό παρουσιάζεται ασυναρμολόγητο ή αποσυναρμολογημένο.

β) Κάθε αναφορά σε μια ύλη μέσα σε ορισμένη κλάση καλύπτει την ύλη αυτή, είτε σε αμιγή κατάσταση είτε αναμεμειγμένη ή και συνδυασμένη με άλλες ύλες. Επίσης, κάθε αναφορά σε τεχνουργήματα από ορισμένη ύλη καλύπτει τα τεχνουργήματα που αποτελούνται εξ ολοκλήρου ή μερικώς από την ύλη αυτή. Η κατάταξη των αναμειγμένων αυτών προϊόντων ή των συνθέτων αυτών ειδών γίνεται σύμφωνα με τις αρχές που αναφέρονται στον κανόνα 3.

3. Όταν εμπορεύματα πρέπει, εκ πρώτης όψεως, να καταταγούν σε δύο ή περισσότερες κλάσεις, σ' εφαρμογή του κανόνα 2 β), ή σε κάθε άλλη περίπτωση, η κατάταξη γίνεται σύμφωνα με τα παρακάτω:

α) η περισσότερο εξειδικευμένη κλάση πρέπει να έχει προτεραιότητα έναντι των κλάσεων με γενικότερο περιεχόμενο. Εντούτοις, όταν δύο ή περισσότερες κλάσεις καλύπτουν κάθε μία ένα μόνο τμήμα των υλών που αποτελούν ένα αναμειγμένο προϊόν ή ένα σύνθετο είδος ή ένα μόνο τμήμα των ειδών, στην περίπτωση εμπορευμάτων που παρουσιάζονται σε σύνολα συσκευασμένα για τη λιανική πώληση, αυτές οι κλάσεις πρέπει να θεωρούνται, σε σχέση με αυτό το προϊόν ή αυτό το είδος, ως εξίσου εξειδικευμένες, έστω και αν μία από αυτές δίνει μια περισσότερο ακριβή ή περισσότερο πλήρη περιγραφή·

β) τα αναμειγμένα προϊόντα, τα τεχνουργήματα και τα είδη που αποτελούνται από διάφορες ύλες ή προκύπτουν από τη συναρμολόγηση διαφόρων αντικειμένων, καθώς και τα εμπορεύματα που παρουσιάζονται σε σύνολα συσκευασμένα για τη λιανική πώληση, στα οποία η κατάταξη δεν μπορεί να γίνει με εφαρμογή του κανόνα 3 α), κατατάσσονται σύμφωνα με την ύλη ή το είδος που δίνει σ' αυτά τον ουσιώδη τους χαρακτήρα, όταν είναι δυνατός αυτός ο καθορισμός·

γ) στις περιπτώσεις που η κατάταξη του εμπορεύματος δεν μπορεί να γίνει σύμφωνα με τον κανόνα 3 α) ή 3 β), τότε αυτό κατατάσσεται στην τελευταία κατά σειρά αρίθμησης κλάση μεταξύ των κλάσεων που μπορούν έγκυρα να ληφθούν υπόψη.

4. Τα εμπορεύματα που η κατάταξή τους δεν μπορεί να γίνει με βάση τους παραπάνω αναφερόμενους κανόνες κατατάσσονται στην κλάση που αναφέρεται στα περισσότερο ανάλογα είδη.

5. Εκτός από τις παραπάνω διατάξεις, στα παρακάτω αναφερόμενα εμπορεύματα εφαρμόζονται και οι ακόλουθοι κανόνες:

α) οι θήκες για φωτογραφικές μηχανές, μουσικά όργανα, όπλα, όργανα σχεδίασης, τα κουτιά και τα παρόμοια είδη συσκευασίας που έχουν ειδικά διευθετηθεί για να δέχονται ένα καθορισμένο είδος ή ένα σύνολο, που προορίζονται για παρατεταμένη χρήση και παρουσιάζονται με τα είδη για τα οποία προορίζονται, κατατάσσονται με τα είδη αυτά εφόσον είναι του τύπου που κανονικά πουλιέται με αυτά. Εντούτοις, ο κανόνας αυτός δεν εφαρμόζεται στα είδη συσκευασίας τα οποία προσδίδουν στο σύνολο τον ουσιώδη του χαρακτήρα.

β) με την επιφύλαξη των διατάξεων του παραπάνω κανόνα 5 α), οι συσκευασίες(5) που περιέχουν εμπορεύματα κατατάσσονται με τα εμπορεύματα αυτά, όταν είναι του τύπου που χρησιμοποιείται κανονικά για το είδος των εμπορευμάτων αυτών.

Εντούτοις, η διάταξη αυτή δεν είναι υποχρεωτική όταν οι συσκευασίες είναι φανερό ότι είναι κατάλληλες να χρησιμοποιούνται κατά επαναλαμβανόμενο τρόπο.

6. Η κατάταξη των εμπορευμάτων στις διακρίσεις μιας και της αυτής κλάσης καθορίζεται νόμιμα σύμφωνα με το κείμενο των διακρίσεων αυτών και των σημειώσεων των διακρίσεων, καθώς και αναλογικά (mutatis mutandis), σύμφωνα με τους παραπάνω κανόνες, δεδομένου ότι μπορούν να συγκριθούν μόνον οι διακρίσεις του αυτού επιπέδου. Εκτός αντιθέτων διατάξεων, για τους σκοπούς του κανόνα αυτού εφαρμόζονται επίσης οι σημειώσεις των τμημάτων και των κεφαλαίων.

Β. Γενικοί κανόνες σχετικά με τους δασμούς

1. Οι δασμοί που εφαρμόζονται στα εισαγόμενα εμπορεύματα, καταγωγής χωρών που είναι συμβαλλόμενα μέρη στη Γενική Συμφωνία Δασμών και Εμπορίου ή με τις οποίες η Ευρωπαϊκή Κοινότητα έχει συνάψει συμφωνίες που περιέχουν τη ρήτρα του μάλλον ευνοούμενου κράτους από δασμολογική άποψη, είναι οι συμβατικοί δασμοί που αναγράφονται στη στήλη 3 του πίνακα των δασμών, που περιέχονται στο παράρτημα Ι του κανονισμού (ΕΚ) αριθ. 2388/2000 της Επιτροπής(6)

Με την επιφύλαξη αντιθέτων διατάξεων, οι συμβατικοί αυτοί δασμοί εφαρμόζονται επίσης και σε εμπορεύματα, άλλα από εκείνα που αναφέρονται παραπάνω, που εισάγονται από κάθε τρίτη χώρα.

Οι αυτόνομοι δασμοί που αναγράφονται σε παραπομπή στο κάτω μέρος της σελίδας στο παράρτημα Ι του κανονισμού (ΕΚ) αριθ. 2388/2000 εφαρμόζονται όταν είναι κατώτεροι από τους συμβατικούς δασμούς.

Στη στήλη 7 του TARIC αναφέρονται οι δασμοί που εφαρμόζονται. Αυτοί είναι:

- ο συμβατικός δασμός,

ή

- ο αυτόνομος δασμός,

ή

- συνδυασμός των δύο δασμών,

ή

- αναστολή του αυτόνομου ή συμβατικού δασμού.

Βλέπε σημείο Β του τίτλου ΙΙΙ του δεύτερου μέρους.

2. Οι διατάξεις του σημείου 1 δεν εφαρμόζονται όταν προβλέπονται ειδικοί αυτόνομοι δασμοί για εμπορεύματα καταγωγής ορισμένων χωρών ή όταν εφαρμόζονται προτιμησιακοί δασμοί κατόπιν συμφωνιών.

3. Οι διατάξεις των σημείων 1 και 2 δεν αποτελούν εμπόδιο για την εφαρμογή από τα κράτη μέλη δασμών άλλων από εκείνους του κοινού δασμολογίου στο μέτρο που μια διάταξη του κοινοτικού δικαίου δικαιολογεί την εφαρμογή αυτή.

4. Όταν στις στήλες 7 έως 11 οι δασμοί εκφράζονται σε απλούς αριθμούς, πρόκειται για δασμούς κατ' αξίαν.

5. Οι μνείες"EA" ή"EAR" που περιλαμβάνονται στις στήλες 7 έως 11 σημαίνουν ότι τα αντίστοιχα εμπορεύματα υπόκεινται στην είσπραξη ενός γεωργικού στοιχείου που καθορίζεται στα πλαίσια ρυθμίσεων που αφορούν τις ανταλλαγές ορισμένων εμπορευμάτων που προκύπτουν από τη μεταποίηση γεωργικών προϊόντων. Το ποσό του γεωργικού στοιχείου εμφανίζεται στο παράρτημα 1.

6. Οι μνείες"AD S/Z" ή"ADS/ZR" ή"AD F/M" ή"AD F/MR" που περιλαμβάνονται στις στήλες 7 έως 11 στα κεφάλαια 17 έως 19 σημαίνουν ένα πρόσθετο δασμό που εφαρμόζεται σε ορισμένους τύπους ζαχάρων ή αλεύρων. Ο πρόσθετος αυτός δασμός καθορίζεται σύμφωνα με τις διατάξεις τις σχετικές με τις ανταλλαγές ορισμένων μεταποιημένων γεωργικών προϊόντων. Το ποσό του πρόσθετου δασμού εμφανίζεται στο παράρτημα 1. Ο μέγιστος συντελεστής του δασμού (MAX) ο οποίος σχετίζεται με τα παραπάνω σύμβολα αποτελείται από ένα δασμό κατχ αξίαν και από ένα πρόσθετο δασμό.

7. Στο κεφάλαιο 22, η μνεία"EUR/ % vol/hl" που περιλαμβάνεται στις στήλες 7 έως 11 σημαίνει ότι ο ειδικός δασμός υπολογίζεται βάσει ενός ορισμένου αριθμού ευρώ για κάθε εκατοστιαίο ποσοστό κατ' όγκο οινοπνεύματος ανά εκατόλιτρο. Συνεπώς, ένα αλκοολούχο ποτό με αλκοολικό τίτλο 40 % κατ' όγκο θα δασμολογείται ως εξής:

- "1 EUR/ % vol/hl"=1 ευρώ x 40, δασμός 40 ευρώ ανά εκατόλιτρο

ή

- "1 EUR/ % vol/hl+5 EUR/hl"=1 ευρώ x 40+5 ευρώ, δασμός 45 ευρώ ανά εκατόλιτρο.

Όταν εμφανίζεται το σύμβολο"MIN" (π.χ."1,6 EUR/ % vol/hl ΜΙΝ 9 EUR/hl", αυτό σημαίνει ότι ο δασμός, υπολογιζόμενος βάσει του ανωτέρω κανόνα, πρέπει να συγκρίνεται με τον ελάχιστο δασμό (π.χ."9 EUR/hl") και να εφαρμόζεται ο μεγαλύτερος εκ των δύο.

Γ. Κοινοί γενικοί κανόνες για την ονοματολογία και τους δασμούς

1. Εκτός από ειδικές διατάξεις, οι διατάξεις που αναφέρονται στη δασμολογητέα αξία εφαρμόζονται για να προσδιοριστεί, εκτός από την αξία βάσει της οποίας υπολογίζονται οι δασμοί στην αξία, η αξία που χρησιμοποιείται σαν κριτήριο για τον καθορισμό ορισμένων κλάσεων ή διακρίσεων.

2. Ως"δασμολογητέο βάρος", για τα εμπορεύματα που δασμολογούνται με βάση το βάρος τους, και ως"βάρος", που χρησιμοποιείται σαν κριτήριο για τον καθορισμό ορισμένων κλάσεων ή διακρίσεων, θεωρούνται:

α) ως"μεικτό βάρος", το συνολικό βάρος του εμπορεύματος με όλες τις συσκευασίες του·

β) ως"καθαρό βάρος" ή"βάρος", χωρίς άλλο προσδιορισμό, το ίδιο το βάρος του εμπορεύματος, γυμνού από κάθε συσκευασία.

3. Η αντιστοιχία του ευρώ σε εθνικά νομίσματα, για τα κράτη μέλη άλλα από τα μετέχοντα κράτη μέλη όπως καθορίζονται από τον κανονισμό (ΕΚ) αριθ. 974/98 του Συμβουλίου(7), όπως τροποποιήθηκε από τον κανονισμό (ΕΚ) αριθ. 2596/2000 του Συμβουλίου(8) (κατωτέρω ονομαζόμενα"μη μετέχοντα κράτη μέλη"), καθορίζεται σύμφωνα με το άρθρο 18 του κανονισμού (ΕΟΚ) αριθ. 2913/92 του Συμβουλίου(9), όπως τροποποιήθηκε από τον κανονισμό (ΕΚ) αριθ. 82/97 του Ευρωπαϊκού Κοινοβουλίου και του Συμβουλίου(10), με την επιφύλαξη ειδικών διατάξεων που θα θεσπιστούν σε άλλους τομείς, ιδίως για τη γεωργία.

ΤΙΤΛΟΣ IV

Ειδικές διατάξεις

Α. Προϊόντα που προορίζονται για ορισμένες κατηγορίες πλοίων και για εξέδρες γεώτρησης ή εκμετάλλευσης

1. Η είσπραξη των δασμών αναστέλλεται για τα προϊόντα που προορίζονται να ενσωματωθούν στα πλοία που περιγράφονται στον παρακάτω πίνακα, με σκοπό την κατασκευή, επισκευή, συντήρηση ή μεταποίησή τους, καθώς και τα προϊόντα που προορίζονται για τον εφοπλισμό ή τον εξοπλισμό των πλοίων αυτών.

>ΘΕΣΗ ΠΙΝΑΚΑ>

2. Η είσπραξη των δασμών αναστέλλεται όσον αφορά:

α) τα προϊόντα που προορίζονται να ενσωματωθούν στις εξέδρες γεώτρησης ή εκμετάλλευσης:

1. τις σταθερές, της διάκρισης ex 8430 49 00, που εγκαθίστανται εντός ή εκτός των χωρικών υδάτων των κρατών μελών·

2. τις πλωτές ή βυθιζόμενες, της διάκρισης 8905 20 00,

με σκοπό την κατασκευή, επισκευή, συντήρηση, μεταποίηση καθώς και τα προϊόντα που προορίζονται για τον εξοπλισμό αυτών των εξεδρών.

Θεωρούνται επίσης ότι προορίζονται να ενσωματωθούν στις εξέδρες γεώτρησης ή εκμετάλλευσης τα προϊόντα όπως τα στερεά και υγρά καύσιμα, τα λιπαντικά και τα αέρια που είναι αναγκαία για τη λειτουργία των μηχανών και συσκευών που δεν προορίζονται για μόνιμη παραμονή στις εξέδρες αυτές και, κατά συνέπεια, δεν αποτελούν αναπόσπαστο μέρος αυτών και χρησιμοποιούνται στις παραπάνω εξέδρες, για την κατασκευή, επισκευή, συντήρηση, μεταποίηση ή εξοπλισμό τους·

β) τους σωλήνες κάθε είδους, καλώδια και τα μέρη σύνδεσής τους, που συνδέουν τις εξέδρες γεώτρησης ή εκμετάλλευσης με την ξηρά.

3. Το ευεργέτημα των αναστολών αυτών εξαρτάται από τους όρους που προβλέπονται από τις σχετικές κοινοτικές διατάξεις για τον τελωνειακό έλεγχο του περιορισμού των προϊόντων αυτών.

Β. Πολιτικά αεροσκάφη και προϊόντα που προορίζονται για πολιτικά αεροσκάφη

1. Η απαλλαγή από δασμούς προβλέπεται για:

- τα πολιτικά αεροσκάφη,

- ορισμένα προϊόντα που προορίζονται να χρησιμοποιηθούν μέσα στα πολιτικά αεροσκάφη και για να ενσωματωθούν σ' αυτά κατά τη διάρκεια της κατασκευής, επισκευής, συντήρησης, ανακατασκευής, μετατροπής ή μεταποίησής τους,

- τις συσκευές εδάφους για εκπαίδευση στην πτήση και τα μέρη και ξεχωριστά τεμάχια, προοριζόμενα για πολιτικές χρήσεις.

Τα προϊόντα αυτά αποτελούν το αντικείμενο διακρίσεων(11) οι οποίες σημειώνονται με παραπομπή σε υποσημείωση, που είναι συνταγμένη ως εξής:

"Η υπαγωγή στη διάκριση αυτή εξαρτάται από τους όρους που προβλέπονται από τις σχετικές κοινοτικές διατάξεις [βλέπε άρθρα 291 έως 300 του κανονισμού (ΕΟΚ) αριθ. 2454/93 της Επιτροπής(ΕΕ L 253 της 11.10.1993, σ. 71) και τις μεταγενέστερες τροποποιήσεις]. Βλέπε επίσης τίτλο ΙΙ στοιχείο Β των προκαταρκτικών διατάξεων."

2. Για την εφαρμογή του σημείου 1, ως"πολιτικά αεροσκάφη" εννοούνται αεροσκάφη άλλα από εκείνα που χρησιμοποιούνται στα κράτη μέλη από τις στρατιωτικές ή παρόμοιες υπηρεσίες με στρατιωτική ή εξομοιούμενη με στρατιωτική ταξινόμηση.

3. Για την εφαρμογή του σημείου 1 δεύτερη περίπτωση, η έκφραση"που προορίζονται για πολιτικά αεροσκάφη", σε όλες τις σχετικές διακρίσεις(12) καλύπτει και τα προϊόντα που προορίζονται για τις συσκευές εδάφους για την εκπαίδευση στην πτήση, για πολιτικές χρήσεις.

Γ. Φαρμακευτικές ουσίες

1. Η απαλλαγή από τους δασμούς χορηγείται για τις φαρμακευτικές ουσίες των παρακάτω κατηγοριών:

i) τις φαρμακευτικές ουσίες που καλύπτονται από τους αριθμούς CAS RN (Chemical Abstracts Service Registry Numbers) και από τις διεθνείς κοινές ονομασίες (ΔΚΟ) που αναφέρονται στο παράρτημα 2.Α·

ii) τα άλατα, τους εστέρες ή τις ένυδρες ενώσεις των εν λόγω ΔΚΟ, που καθορίζονται σε συνδυασμό με τις ΔΚΟ του παραρτήματος 2.Α, και προθημάτων ή επιθημάτων του παραρτήματος 2.Β, με την προϋπόθεση ότι τα προϊόντα αυτά μπορούν να καταταγούν στην ίδια κλάση του ΕΣ με 6 ψηφία όπως και η αντίστοιχη ΔΚΟ·

iii) τα άλατα, τους εστέρες ή τις ένυδρες ενώσεις των εν λόγω ΔΚΟ, που αναφέρονται στο παράρτημα 2.Γ και δεν μπορούν να καταταγούν στην ίδια κλάση του ΕΣ με 6 ψηφία όπως και η αντίστοιχη ΔΚΟ·

iv) τις ενδιάμεσες φαρμακευτικές ουσίες, ήτοι σύνθετες ουσίες που χρησιμοποιούνται για την παρασκευή τελικών φαρμακευτικών προϊόντων, οι οποίες καλύπτονται από τους αριθμούς CAS RN και από τις χημικές ονομασίες που απαριθμούνται στο παράρτημα 2.Δ.

2. Ειδικές περιπτώσεις:

i) οι ΔΚΟ καλύπτουν μόνο τις ουσίες που περιγράφονται στους συνιστώμενους και προτεινόμενους καταλόγους των ΔΚΟ που δημοσιεύονται από την Παγκόσμια Οργάνωση Υγείας (ΠΟΥ). ´Οταν ο αριθμός των ουσιών οι οποίες καλύπτονται από μία ΔΚΟ είναι κατώτερος του αριθμού των ουσιών που καλύπτονται από ένα αριθμό CAS RN, απαλλαγής απολαύουν μόνο οι ουσίες που καλύπτονται από ΔΚΟ·

ii) όταν ένα προϊόν των παραρτημάτων 2.Α ή 2.Δ εντοπίζεται με αριθμό CAS RN που αντιστοιχεί σε συγκεκριμένο ισομερές, μόνο το συγκεκριμένο αυτό ισομερές μπορεί να απολαύει απαλλαγής·

iii) τα διπλά παράγωγα (άλατα, εστέρες και ένυδρες ενώσεις) των εν λόγω ΔΚΟ, που καθορίζονται από το συνδυασμό μιας ΔΚΟ του παραρτήματος 2.Α και προθημάτων ή επιθημάτων του παραρτήματος 2.Β, με την προϋπόθεση ότι τα προϊόντα αυτά μπορούν να καταταγούν στην ίδια κλάση του ΕΣ με 6 ψηφία, όπως και η αντίστοιχη ΔΚΟ, απολαύουν απαλλαγής:

παράδειγμα: υδροχλωρικός μεθυλικός εστέρας της γλυκίνης, υδροχλωρικό άλας·

iv) όταν μια ΔΚΟ του παραρτήματος 2.Α είναι ένα άλας (ή εστέρας), κανένα άλλο άλας (ή εστέρας) του αντίστοιχου οξέος προς τη ΔΚΟ δεν απολαύει απαλλαγής:

παράδειγμα: οξπρενοϊκό κάλιο (ΔΚΟ): απαλλάσσεται

οξπρενοϊκό νάτριο: δεν απαλλάσσεται·

Δ. Επιβολή δασμού κατ' αποκοπή

1. Κατ' αποκοπή δασμός 3,5 % στην αξία εφαρμόζεται στα εμπορεύματα:

- που περιλαμβάνονται σε αποστολές οι οποίες πραγματοποιούνται από ιδιώτη σε ιδιώτη

ή

- που περιλαμβάνονται στις προσωπικές αποσκευές των ταξιδιωτών,

εφόσον πρόκειται για εισαγωγές που δεν έχουν εμπορικό χαρακτήρα.

Ο κατ' αποκοπή δασμός του 3,5 % εφαρμόζεται όταν η συνολική αξία των εμπορευμάτων που υπόκεινται σε δασμούς κατά την εισαγωγή δεν υπερβαίνει, κατ' αποστολή ή κατά ταξιδιώτη, το ποσό των 350 ευρώ.

Εξαιρούνται από την εφαρμογή του κατ' αποκοπή δασμού τα εμπορεύματα που αναφέρονται στο κεφάλαιο 24 τα οποία περιέχονται σε μια αποστολή ή στις προσωπικές αποσκευές ταξιδιωτών, σε ποσότητες που υπερβαίνουν τα όρια που καθορίζονται, ανάλογα με την περίπτωση, στο άρθρο 31 ή στο άρθρο 46 του κανονισμού (ΕΟΚ) αριθ. 918/83(13), όπως τροποποιήθηκε τελευταία από τον κανονισμό (ΕΚ) αριθ. 355/94(14)).

2. Θεωρείται ότι οι εισαγωγές δεν έχουν εμπορικό χαρακτήρα:

α) στην περίπτωση εμπορευμάτων που περιέχονται σε αποστολές και αποστέλλονται από ιδιώτη σε ιδιώτη, εάν οι αποστολές αυτές ταυτόχρονα:

- έχουν ευκαιριακό χαρακτήρα,

- περιέχουν αποκλειστικά εμπορεύματα τα οποία προορίζονται για προσωπική ή οικογενειακή χρήση των παραληπτών και για τα οποία, από τη φύση ή την ποσότητά τους, δεν υπάρχει καμία αμφιβολία ότι πρόκειται για εμπορεύματα χωρίς εμπορικό χαρακτήρα,

- πραγματοποιούνται από τον αποστολέα προς τον παραλήπτη χωρίς οποιασδήποτε μορφής πληρωμή·

β) στην περίπτωση εμπορευμάτων που περιέχονται στις προσωπικές αποσκευές ταξιδιωτών, εάν ταυτόχρονα:

- έχουν ευκαιριακό χαρακτήρα

και

- αφορούν αποκλειστικά εμπορεύματα τα οποία προορίζονται για την προσωπική ή οικογενειακή χρήση των ταξιδιωτών ή προορίζονται για να προσφερθούν ως δώρα και για τα οποία, από τη φύση τους ή την ποσότητά τους, δεν υπάρχει καμία αμφιβολία ότι πρόκειται για εμπορεύματα χωρίς εμπορικό χαρακτήρα.

3. Ο κατ' αποκοπή δασμός δεν εφαρμόζεται στα εμπορεύματα που εισάγονται με τις προϋποθέσεις που καθορίζονται στις παραγράφους 1 και 2, εάν ο ενδιαφερόμενος, πριν επιβληθεί σ' αυτά ο κατ' αποκοπή δασμός, έχει ζητήσει να υπαχθούν στους εισαγωγικούς δασμούς που τους αντιστοιχούν. Στην περίπτωση αυτή, όλα τα εμπορεύματα που περιλαμβάνονται στην αποστολή υπόκεινται στους εισαγωγικούς δασμούς οι οποίοι προβλέπονται γι' αυτά, με την επιφύλαξη των απαλλαγών που προβλέπονται στα άρθρα 29 έως 31 και 45 έως 49 του κανονισμού (ΕΟΚ) αριθ. 918/83.

Για την εφαρμογή του πρώτου εδαφίου, ως εισαγωγικοί δασμοί νοούνται τόσο οι δασμοί και οι φορολογικές επιβαρύνσεις ισοδύναμου αποτελέσματος όσο και το γεωργικό στοιχείο και οι λοιπές επιβαρύνσεις κατά την εισαγωγή που προβλέπονται στα πλαίσια της κοινής γεωργικής πολιτικής ή των ειδικών καθεστώτων που εφαρμόζονται για ορισμένα εμπορεύματα, τα οποία προκύπτουν από τη μεταποίηση γεωργικών προϊόντων.

4. Τα κράτη μέλη έχουν τη δυνατότητα να στρογγυλοποιήσουν, σε εθνικό νόμισμα, το ποσό που προκύπτει από τη μετατροπή των 350 ευρώ.

5. Τα μη μετέχοντα κράτη μέλη έχουν τη δυνατότητα να διατηρούν αμετάβλητη την αντίστοιχη αξία σε εθνικό νόμισμα του ποσού των 350 ευρώ εάν, κατά την ετήσια προσαρμογή που προβλέπεται στο άρθρο 18 παράγραφος 2 του κανονισμού (ΕΟΚ) αριθ. 2913/92, η μετατροπή του ποσού αυτού καταλήγει, πριν από τη στρογγυλοποίηση η οποία προβλέπεται στη παράγραφο 4, σε μεταβολή μικρότερη από το 5 % της αντίστοιχης αξίας σε εθνικό νόμισμα ή σε μείωση αυτής της αντίστοιχης αξίας.

Ε. Συσκευασίες

Οι επόμενες διατάξεις εφαρμόζονται στις συσκευασίες που αναφέρονται αντίστοιχα στα στοιχεία α) και β) του γενικού κανόνα ερμηνείας 5, που τίθενται σε ελεύθερη κυκλοφορία συγχρόνως με τα εμπορεύματα με τα οποία παρουσιάζονται ή που περιέχουν.

1. Όταν οι συσκευασίες κατατάσσονται με τα εμπορεύματα με τα οποία παρουσιάζονται ή που περιέχουν, σύμφωνα με τις διατάξεις του γενικού κανόνα ερμηνείας 5:

α) υποβάλλονται στον ίδιο δασμό που προβλέπεται για το εμπόρευμα:

- όταν αυτό το τελευταίο υπόκειται σε δασμό κατ' αξία

ή

- όταν οι συσκευασίες πρέπει να συμπεριληφθούν στο δασμολογητέο βάρος του εμπορεύματος·

β) απαλλάσσονται από την καταβολή δασμών:

- όταν το εμπόρευμα απαλλάσσεται από την καταβολή δασμών

ή

- όταν η βάση της δασμολόγησης είναι άλλη από εκείνη του βάρους ή της αξίας

ή

- όταν το βάρος αυτών των συσκευασιών δεν πρέπει να συμπεριλαμβάνεται στο δασμολογητέο βάρος του εμπορεύματος.

2. Όταν οι συσκευασίες αυτές, που υπάγονται στη ρύθμιση των διατάξεων του σημείου 1 στοιχεία α) και β), περιέχουν ή παρουσιάζονται με εμπορεύματα περισσοτέρων δασμολογικών διακρίσεων, το βάρος και η αξία τους κατανέμονται σε όλα τα εμπορεύματα αναλογικά με το βάρος ή την αξία του καθενός από αυτά, για να προσδιοριστεί το δασμολογητέο βάρος ή η δασμολογητέα αξία τους.

ΜΕΡΟΣ ΔΕΥΤΕΡΟ

ΠΕΡΙΓΡΑΦΗ ΤΟΥ TARIC

ΤΙΤΛΟΣ I

Γενική παρουσίαση

Η ονοματολογία TARIC χωρίζεται σε 21 τμήματα, αριθμημένα με λατινικά ψηφία, τα οποία υποδιαιρούνται σε 96 κεφάλαια συνολικά. Ορισμένα τμήματα και κεφάλαια αρχίζουν με σημειώσεις και με συμπληρωματικές σημειώσεις.

Οι παραπομπές και οι πρόσθετοι κωδικοί που αφορούν τους δασμούς αντιντάμπινγκ, τους αντισταθμιστικούς δασμούς, τις φαρμακευτικές ουσίες, τις τιμές αναγωγής και ορισμένα άλλα μέτρα που εφαρμόζονται κατά την εισαγωγή ή/και κατά την εξαγωγή, βρίσκονται στο τέλος του κάθε κεφαλαίου.

Για να διευκρινισθούν τα μέτρα που εφαρμόζονται κατά την περίοδο από τις 15 Φεβρουαρίου μέχρι 31 Δεκεμβρίου 2001 (σύμφωνα με τις πληροφορίες που υπάρχουν κατά τη στιγμή της εκτύπωσης), εμφανίζεται η περίοδος εφαρμογής τους, μέσα σε παρένθεση και μετά την ένδειξη του δασμού ή του τύπου μέτρου, ως ακολούθως:

- από την ημερομηνία έναρξης και λήξης της περιόδου εφαρμογής εάν η τελευταία περίοδος ευρίσκεται μέσα στην περίοδο της εκτύπωσης (15 Φεβρουαρίου μέχρι 31 Δεκεμβρίου 2001) Για παράδειγμα, (01/06-30/06) για την περίοδο εφαρμογής από την 1 η Ιουνίου μέχρι τις 30 Ιουνίου.

- από την ημερομηνία έναρξης μόνο της περιόδου εφαρμογής εάν η τελευταία περίοδος αρχίζει μέσα στην περίοδο εκτύπωσης και τελειώνει την ίδια ημερομηνία με την περίοδο εκτύπωσης ή την τελευταία ημερομηνία. Για παράδειγμα, (01/07-) για την περίοδο εφαρμογής που αρχίζει την 1 η Ιουλίου και τελειώνει την 31 Δεκεμβρίου ή αργότερα.

- από την ημερομηνία λήξης μόνο της περιόδου εφαρμογής εάν η τελευταία περίοδος αρχίζει την ίδια ημερομηνία ή πριν με την περίοδο εκτύπωσης και τελειώνει μέσα σ χαυτή την περίοδο. Για παράδειγμα, (-31/07) για την περίοδο εφαρμογής που αρχίζει στις 15η Φεβρουαρίου ή πριν και τελειώνει στις 31 Ιουλίου.

- από την απουσία κάθε ένδειξης εάν η περίοδος εφαρμογής καλύπτει ακριβώς ή ξεπερνά την περίοδο εκτύπωσης.

Πρέπει επίσης να σημειωθεί ότι δεν αναφέρεται το έτος, γιατί πάντοτε πρόκειται για το έτος 2001.

Παρατήρηση:

Προϊόντα για τα οποία εφαρμόζεται τιμή εισόδου

Στα κεφάλαια 7, 8, 20 και 22, ορισμένα προϊόντα υπόκεινται στο σύστημα των τιμών εισόδου. Αυτά τα προϊόντα προσδιορίζονται με τη χρησιμοποίηση μιας παραπομπής"PN 001" που εμφανίζεται παραπλεύρως της περιγραφής τους. Όλα τα δασμολογικά μέτρα που εφαρμόζονται στα προϊόντα αυτά θα περιλαμβάνονται στο παράρτημα 5 του TARIC.

ΤΙΤΛΟΣ II

Σελίδες με άρτιο αριθμό (σελίδες αριστερά)

Στις εν λόγω σελίδες υπάρχουν έξι στήλες:

Α. Στήλες 1 και 2: Κωδικοποίηση

Στη στήλη 1 υπάρχουν τα οκτώ ψηφία του κωδικού της συνδυασμένης ονοματολογίας (ΣΟ).

Στη στήλη 2 υπάρχουν τα δύο ψηφία που κωδικοποιούν τις υποδιαιρέσεις της ονοματολογίας TARIC. Οι δύο τελευταίοι αριθμοί αποτελούν το εσωτερικό κλειδί της τράπεζας πληροφοριών.

Β. Στήλη 3: Περιγραφή εμπορευμάτων

Τα κείμενα της συνδυασμένης ονοματολογίας συμπληρώνονται εν ανάγκη από τα κείμενα TARIC, που επιτρέπουν να εξατομικευθούν τα προϊόντα ανάλογα με τις διάφορες κοινοτικές κανονιστικές ρυθμίσεις που εφαρμόζονται γι' αυτά κατά την εισαγωγή και, σε περίπτωση ανάγκης, κατά την εξαγωγή και στο ενδοκοινοτικό εμπόριο. Σ' αυτές τις διακρίσεις TARIC, οι οποίες είναι το άμεσο αποτέλεσμα της ενσωμάτωσης των κοινοτικών μέτρων, αποδίδονται οι κωδικοί της στήλης 2.

Στο τέλος διαφόρων περιγραφών, ορισμένες συντομογραφίες μπορεί να εμφανισθούν εντός παρενθέσεως ως ακολούθως:

- στον αγροτικό τομέα, η συντομογραφία"REX" με αρίθμηση από το 1 μέχρι το 15, αναφέρεται στα ευαίσθητα προϊόντα που επωφελούνται των εξαγωγικών επιδοτήσεων. Κάθε αριθμός σχετίζεται με ένα διαφορετικό τομέα, όπως καθορίζεται στο τροποποιημένο παράρτημα του κανονισμού (ΕΟΚ) αριθ. 3446/87,

- στα κεφάλαια 7 και 8, η εφαρμογή της κατ' αποκοπή αξίας εισαγωγής ή της αξίας μονάδας δεικνύεται με την συντομογραφία VF ή VU,

- στον υφαντουργικό τομέα, οι κατηγορίες των υφαντουργικών προϊόντων δεικνύονται με τη συντομογραφία"TEXT", η οποία συνοδεύεται με ένα τετραψήφιο αριθμό κατηγορίας.

Ορισμένες περιγραφές στα κεφάλαια 7, 8, 20 και 22 ακολουθούνται από την αναφορά"PN 001". Αυτή η ένδειξη υποδηλώνει ότι τα προϊόντα αυτά υπόκεινται στο σύστημα των τιμών εισόδου (βλέπε τίτλο I).

Γ. Στήλη 4: Συμπληρωματική μονάδα

Οι συμπληρωματικές μονάδες, που σημειώνονται με αρχικά, στόχο έχουν τη συλλογή στατιστικών για ένα επιπλέον χαρακτηριστικό, άλλο από το βάρος σε kg, του σχετικού εμπορεύματος (βλέπε τίτλο VI κατάλογο 1).

Δ. Στήλες 5a και 5b: Παρατηρήσεις

Οι παρατηρήσεις αναφέρουν την ύπαρξη ορισμένων μέτρων, κατά την εισαγωγή (στήλη 5a) και κατά την εξαγωγή (στήλη 5b), υπό μορφή αρχικών, που συνοδεύονται από την καταγωγή/προορισμό και, ανάλογα τις περιπτώσεις, από έναν αριθμό παραπομπής (βλέπε τίτλο VI κατάλογο 2).

Για τις λεπτομέρειες των μέτρων επιτήρησης εισαγωγής ή εξαγωγής σύμφωνα με τη σύμβαση της Ουάσινγκτον (CITES) βλέπε παράρτημα 3. Οι μνείες αυτές περιορίζονται στους κωδικούς που αναφέρονται κυρίως στα ζώα ή φυτά και στα προϊόντα ζωικής ή φυτικής προέλευσης που περιλαμβάνονται στο παράρτημα 3.

Όσον αφορά τα κλωστοϋφαντουργικά προϊόντα (κεφάλαια 50 έως 63), περιλαμβάνονται στη στήλη 5a τα μέτρα επιτήρησης, τα ποσοτικά όρια και οι περιορισμοί εισαγωγής.

Η συντομογραφία"DURX" συμβολίζει τους περιορισμούς εξαγωγής στα προϊόντα διπλής χρήσης που αναφέρονται στο παράρτημα 4 του TARIC. Οι περιγραφές των προϊόντων ευρίσκονται στον κατάλογο των προϊόντων διπλής χρήσης του κανονισμού (ΕΚ) αριθ. 1334/2000 του Συμβουλίου (ΕΕ L 159 της 30.6.2000, σ. 1) και έχουν επίσης αναπαραχθεί στο παράρτημα 4 του TARIC. Για την ερμηνεία των περιγραφών των προϊόντων συμβουλευθείτε τις σημειώσεις που περιλαμβάνονται στην αρχή του καταλόγου και ειδικότερα τον κανόνα των στοιχείων (σημείο 2 των γενικών σημειώσεων). Προσοχή δίνεται στο γεγονός ότι προϊόντα που δεν απαριθμούνται σαφώς στον εν λόγω κατάλογο, μπορεί επίσης να αποτελούν προϊόντα διπλής χρήσης και, συνεπώς, να υπόκεινται στους περιορισμούς εξαγωγής, σύμφωνα με το άρθρο 4 του κανονισμού (ΕΚ) αριθ. 1334/2000. Επιπλέον, η απόδοση κωδικών ΣΟ στα προϊόντα διπλής χρήσης δεν είναι παρά μόνο μια απλή ερμηνεία του καταλόγου των προϊόντων διπλής χρήσης, και σε καμία περίπτωση δεν τροποποιεί το περιεχόμενο του κανονισμού (EK) αριθ. 1334/2000.

Για τα προϊόντα για τα οποία εφαρμόζονται δασμοί αντιντάμπινγκ ή αντισταθμιστικοί δασμοί βλέπε τίτλο IV σημείο Γ και τίτλο VI κατάλογο 2.

ΤΙΤΛΟΣ III

Σελίδες με περιττό αριθμό (σελίδες δεξιά)

Οι εν λόγω σελίδες περιλαμβάνουν σε έξι στήλες, αριθμημένες από το 6 έως το 11, τους κωδικούς TARIC και τους αυτόνομους, συμβατικούς ή προτιμησιακούς δασμούς που εφαρμόζονται ανάλογα με τις χώρες καταγωγής. Οι δασμοί αυτοί περιλαμβάνονται στη στήλη 7"Συντελεστές δασμών τρίτων χωρών (S=αναστολή, Κ=ποσόστωση)" και στις στήλες 8 έως 11"Συντελεστές ειδικών δασμών (S=αναστολή, Κ=ποσόστωση, P=οροφή)".

Οι λεπτομέρειες οι σχετικές με τις ποσοστώσεις και τις οροφές ακολουθούνται κατά κανόνα από έναν εξαψήφιο αριθμό (αύξων αριθμός) ο οποίος χρησιμεύει σαν σύνδεσμος με τις ποσότητες που περιλαμβάνονται στους σχετικούς κανονισμούς.

Το ευεργέτημα των δασμών που αναφέρονται στις στήλες 8 έως 11 υπόκειται, ανάλογα με την περίπτωση και εκτός ειδικών όρων που σημειώνονται στις παραπομπές, στην προσκόμιση των δικαιολογητικών εγγράφων της καταγωγής ή των πιστοποιητικών κυκλοφορίας· διαφορετικά ο δασμός που εφαρμόζεται είναι εκείνος της στήλης 7.

Η σημασία των σημάτων που χρησιμοποιούνται στις στήλες αυτές είναι η ακόλουθη:

- η παύλα ("-") σημαίνει ότι εφαρμόζεται ο συντελεστής δασμού που αναφέρεται στη στήλη 7.

- το μηδέν ("0") σημαίνει ότι τα προϊόντα της σχετικής διάκρισης απαλλάσσονται των εισαγωγικών δασμών.

Στις στήλες 7 έως 11, εάν ένα από τα στοιχεία διαφέρει, ιδίως ανάλογα με τη χώρα καταγωγής ή/και προέλευσης, τότε προηγείται ο κωδικός της εν λόγω χώρας (βλέπε τίτλος VI κατάλογος 5). Οι εξαιρέσεις σημειώνονται με το σήμα"excl" ακολουθούμενο από τον άλφα κωδικό της συγκεκριμένης χώρας.

Α. Στήλη 6: Κωδικός TARIC

Για πρακτικούς λόγους, η κωδικοποίηση TARIC σημειώνεται επίσης στην αρχή της σελίδας αυτής.

Β. Στήλη 7: Συντελεστές δασμών τρίτων χωρών (S=αναστολή, Κ=ποσόστωση)

Στη στήλη αυτή, σημειώνεται ο συντελεστής του εφαρμοστέου κοινού δασμούerga omnes (βλέπε μέρος πρώτο τίτλος ΙΙΙ Β σημεία 1 και 2) χωρίς υπόδειξη της αυτόνομης ή συμβατικής φύσης του και, ενδεχομένως, ο συντελθεστής του ανασταλέντος δασμού (S:) ή/και ο συντελεστής μειωμένου δασμού στην περίπτωση δασμολογικής ποσόστωσης (Κ:).

Οι σημειωθέντες δασμοί εφαρμόζονται γενικά ανεξάρτητα της χώρας καταγωγής του συγκεκριμένου προϊόντος. Εάν το καθεστώς αναστολής, ποσόστωσης ή μείωσης των δασμών δεν εφαρμόζεται εν γένει, το καθεστώς αυτό σημειώνεται είτε στις στήλες 8 έως 11, εάν οι χώρες καταγωγής ή/και προέλευσης σημειώνονται στην αρχή, είτε σε παραπομπή στη στήλη 7. Οι δασμοί αντιντάμπινγκ ή οι αντισταθμιστικοί δασμοί που δύνανται να προστεθούν στους δασμούς αυτούς σημειώνονται στη στήλη 5a.

Γ. Στήλη 8: Σύστημα γενικευμένων προτιμήσεων (ΣΓΠ)

Η στήλη αυτή αναφέρει τις δασμολογικές προτιμήσεις που εφαρμόζονται στις εισαγωγές των αναπτυσσόμενων χωρών (βλέπε τίτλος VI κατάλογος 5) και παρέχονται από τις Ευρωπαϊκές Κοινότητες υπό το καθεστώς των ΣΓΠ.

Δ. Στήλη 9: ΕΟΧ [Ισλανδία (IS), Λιχτενστάιν (LI) και Νορβηγία (NO)], Ελβετία (CH), PHC [Πολωνία (PL), Ουγγαρία (HU), Τσεχική Δημοκρατία (CZ) και Σλοβακία (SK)], Βουλγαρία (BG) και Ρουμανία (RO), Εσθονία (EE), Λετονία (LV) και Λιθουανία (LT), Σλοβενία (SI)

Στη στήλη αυτή αναφέρονται οι δασμολογικές προτιμήσεις που εφαρμόζονται στις εισαγωγές από τις χώρες αυτές, λαμβανομένων υπόψη των συμφωνιών μεταξύ των Ευρωπαϊκών Κοινοτήτων και καθεμίας από τις εν λόγω χώρες.

Για την Ισλανδία, το Λιχτενστάιν και τη Νορβηγία, χρησιμοποιείται το σύμβολο EEA εφόσον για τις χώρες αυτές εφαρμόζονται οι διατάξεις που προβλέπονται από τη συμφωνία για τον Ευρωπαϊκό Οικονομικό χώρο (European Economic Area).

Για την Τσεχική Δημοκρατία τη Σλοβακία, την Ουγγαρία και την Πολωνία χρησιμοποιείται το σύμβολο PHC, εφόσον εφαρμόζεται κοινό ποσοστό δασμού. Όταν, επιπλέον μιας ποσόστωσης, παρουσιάζεται ειδικό ποσοστό δασμού για μία ή για όλες αυτές τις χώρες καταγωγής, το εν λόγω ποσοστό δασμού εφαρμόζεται μετά από την εξάντληση της ποσόστωσης.

Ε. Στήλη 10: Ανδόρα (AD), Άγιος Μαρίνος (SM) και Τουρκία (TR)

Στη στήλη αυτή σημειώνονται οι δασμοί που εφαρμόζονται στις εισαγωγές από την Ανδόρα, τον Άγιο Μαρίνο και την Τουρκία.

Τα εμπορεύματα προέλευσης τρίτων χωρών, τα οποία προορίζονται για εισαγωγή στη Δημοκρατία του Αγίου Μαρίνου, μπορούν να τεθούν σε ελεύθερη κυκλοφορία, στο όνομα και για λογαριασμό του Αγίου Μαρίνου μέσω ενός εκ των ακόλουθων κοινοτικών τελωνείων: Forli, Genova, Livorno, Ravenna, Rimini, Roma II, Orio Al Serio, Milano II, Trieste, Bologna.

ΣΤ. Στήλη 11: Αίγυπτος (EG), χώρες ΑΚΕ (LOMA), Αλγερία (DZ), Θέουτα (XC), Ιορδανία (JO), Ισραήλ (IL), Κατεχόμενο Παλαιστινιακό έδαφος (PS), Κύπρος (CY), Λίβανος (LB), Μάλτα (MT), Μαρόκο (MA), Μελίλια (XL), Νότιος Αφρική (ZA), Συρία (SY), Τυνησία (TN), YXE υπερπόντιες χώρες και εδάφη (LOMB) (LOMA+LOMB=LOMAB), Νήσοι Φερόε (FO), Χώρες των Δυτικών Βαλκανίων (ΑΒΗ) [Αλβανία (ΑL), Βοσνία-Ερζεγοβίνη (ΒΑ), Κροατία (ΗR), πρώην Γιουγκοσλαβική Δημοκρατία της Μακεδονίας (ΜΚ) και Γιουγκοσλαβία (ΥU)]

Στη στήλη αυτή αναφέρονται οι δασμολογικές προτιμήσεις που εφαρμόζονται στις εισαγωγές από τις χώρες αυτές, βάσει των συμφωνιών των Ευρωπαϊκών Κοινοτήτων με τις εν λόγω χώρες, ή των αυτόνομων κανονισμών των Κοινοτήτων για τις χώρες αυτές.

ΤΙΤΛΟΣ IV

Πρόσθετοι κωδικοί

Α. Γενικά

Ορισμένα μέτρα αποτελούν το αντικείμενο πρόσθετου κωδικού με τέσσερις αλφαριθμητικούς χαρακτήρες, από τα οποία το πρώτο ψηφίο χρησιμεύει συνήθως για την υπόδειξη του τύπου του μέτρου και τα υπόλοιπα για την κωδικοποίηση των πρόσθετων υποδιαιρέσεων.

Τα μέτρα αυτά περιλαμβάνουν:

- το γεωργικό στοιχείο (EA),

- τους δασμούς αντιντάμπινγκ και τους αντισταθμιστικούς δασμούς που αναφέρονται σε επιχειρήσεις,

- τους δασμούς που εφαρμόζονται στις φαρμακευτικές ουσίες (βλέπε τμήμα ΙΙ του τρίτου μέρους της ΣΟ),

- τις τιμές αναγωγής για τα αλιευτικά προϊόντα,

- ορισμένα άλλα μέτρα που εφαρμόζονται κατά την εισαγωγή ή/και κατά την εξαγωγή και για τα οποία είναι αναγκαία η υποδιαίρεση του κωδικού ΣΟ/TARIC.

Οι πρόσθετοι κωδικοί πρέπει να δηλώνονται με:

- τον οκταψήφιο κωδικό της ΣΟ για τις εξαγωγές

και

- τον κωδικό TARIC με δέκα ψηφία για τις εισαγωγές από τρίτες χώρες και ενδεχομένως-κατά τη μεταβατική περίοδο των νέων κρατών μελών-για τις περιπτώσεις στις οποίες παραμένουν ακόμη δασμοί ή άλλα μέτρα κατά την εισαγωγή.

Οι πρόσθετοι κωδικοί που αφορούν τους δασμούς αντιντάμπινγκ, τους αντισταθμιστικούς δασμούς, τις φαρμακευτικές ουσίες και ορισμένα άλλα μέτρα που εφαρμόζονται κατά την εισαγωγή ή/και κατά την εξαγωγή, σημειώνονται στο τέλος κάθε σχετικού κεφαλαίου.

Β. Το γεωργικό στοιχείο (EA) οι πρόσθετοι δασμοί ζαχάρων (ADS/Z) και αλεύρων (AD/F/M)

Οι πρόσθετοι κωδικοί για τα ΕΑ ή EAR, τα AD S/Z ή AD S/ZR και τα AD F/M ή AD F/MR αρχίζουν πάντοτε με το ψηφίο 7 και βρίσκονται στο παράρτημα 1 του TARIC. Η δήλωση αυτών των κωδικών είναι υποχρεωτική για τα μεταποιημένα γεωργικά προϊόντα στα οποία αναφέρονται.

Γ. Δασμοί αντιντάμπινγκ και αντισταθμιστικοί δασμοί

Ορισμένοι από τους δασμούς αυτούς, που θεωρούνται εξαιρετικά σύνθετοι για να ενσωματωθούν στο ένατο και δέκατο ψηφίο της ονοματολογίας TARIC, περιλαμβάνονται σε μια συμπληρωματική ονοματολογία με ένα πρόσθετο κωδικό με τέσσερις αλφαριθμητικούς χαρακτήρες.

Οι πρόσθετοι κωδικοί χρησιμοποιούνται όταν ο δασμός εφαρμόζεται στις εισαγωγές εμπορευμάτων που κατασκευάζονται ή/και εξάγονται από ορισμένες επιχειρήσεις ή ακόμη όταν τα εμπορεύματα τοποθετήθηκαν στην κοινοτική αγορά αφού συναρμολογήθηκαν σε τεμάχια που κατάγονται από τρίτες χώρες, μέσα στην Κοινότητα από ορισμένες επιχειρήσεις.

Η χρήση των πρόσθετων κωδικών σημειώνεται στη στήλη 5a του TARIC ("Παρατηρήσεις") με τον όρο"ADUMP" ή"ACOMP" μαζί με τα αρχικά αναγνωρίσεως της χώρας (βλέπε τίτλος VI, κατάλογος 5). Συγχρόνως, οι δασμοί αντιντάμπινγκ ή οι αντισταθμιστικοί δασμοί που δεν εφαρμόζονται στις συγκεκριμένες επιχειρήσεις αλλά στις χώρες σημειώνονται με τον όρο"DUMP" ή"COMP" Επίσης περιλαμβάνονται ενδείξεις που σημειώνουν εάν ο δασμός είναι προσωρινός (P), οριστικός (D) ή έχει ανασταλεί (X).

Όσον αφορά τα προϊόντα για τα οποία ζητείται συλλογή στατιστικών πληροφοριών αντιντάμπινγκ, οι ακόλουθες συντομογραφίες περιλαμβάνονται στη στήλη 5a:

- για προϊόντα υπό έρευνα: NTDUM

- για προϊόντα για τα οποία η εφαρμογή του δασμού αναστέλλεται: SPDUM

- για προϊόντα για τα οποία είναι απαραίτητο να ενεργείται καταγραφή εισαγωγών: RGDUM.

Στο τέλος κάθε κεφαλαίου υπάρχουν οι πρόσθετοι κωδικοί (δείκτης 8 ή Α) καθώς και ο κωδικός TARIC, η καταγωγή εμπορευμάτων, οι λεπτομέρειες για τις επιχειρήσεις και τους συντελεστές δασμού. Όπου υπάρχει ανάγκη για άλλη πληροφορία (π.χ. προκειμένου για τον καθορισμό της αξίας των εμπορευμάτων) προστίθεται μια παραπομπή στο τέλος του κεφαλαίου.

ΤΙΤΛΟΣ V

Παραπομπές

Το κείμενο των παραπομπών των οποίων οι κωδικοί εμφανίζονται σε διάφορες στήλες σημειώνεται στο τέλος κάθε κεφαλαίου.

Οι παραπομπές δίνουν στους ενδιαφερόμενους πληροφορίες που τους επιτρέπουν να κατανοήσουν καλύτερα το στόχο των εφαρμοζόμενων κανονιστικών διατάξεων ή να γνωρίσουν τους όρους που πρέπει να τηρήσουν.

ΤΙΤΛΟΣ VI

Συντομογραφίες

ΚΑΤΑΛΟΓΟΣ 1

Μονάδες μετρήσεως

>ΘΕΣΗ ΠΙΝΑΚΑ>

ΚΑΤΑΛΟΓΟΣ 2

Συντομογραφίες που αναφέρονται στα μέτρα

Το αρχικό"Α" που προσαρτάται σε μία από τις ακόλουθες συντομογραφίες υποδηλώνει ότι τα σχετικά μέτρα συνδέονται με πρόσθετο κωδικό.

>ΘΕΣΗ ΠΙΝΑΚΑ>

ΚΑΤΑΛΟΓΟΣ 3

Συντομογραφίες που χρησιμοποιούνται στην εφαρμογή των ποσοστών

>ΘΕΣΗ ΠΙΝΑΚΑ>

ΚΑΤΑΛΟΓΟΣ 4

Νομισματική μονάδα

>ΘΕΣΗ ΠΙΝΑΚΑ>

ΚΑΤΑΛΟΓΟΣ 5

Κατάλογος χωρών και ομάδων κατ' αλφαβητική σειρά

Οι κωδικοί Άλφα-2 και οι αριθμητικοί κωδικοί βασίζονται στη γεωονοματολογία του OSCE. Τα σήματα των χωρών ανταποκρίνονται στη διεθνή τυποποίηση ISO 3166 2 - Κώδικας Άλφα. Σε ορισμένες περιπτώσεις κατέστη αναγκαίο να δημιουργηθούν κωδικοί και ειδικά σήματα λόγω κενών στη διεθνή κωδικοποίηση (παραδείγματος χάριν, για τις χώρες ΑΚΕ) και για τις ανάγκες του TARIC.

>ΘΕΣΗ ΠΙΝΑΚΑ>

(1) Δεν αναφέρονται τα ποσά/αξίες.

(2) Δεν αναφέρονται τα ποσά/αξίες.

(3) Δεν αναφέρονται τα ποσά/αξίες.

(4) Δεν αναφέρονται τα ποσά/αξίες.

(5) Με τον όρο"συσκευασία" εννοούνται τα εσωτερικά και εξωτερικά δοχεία, περιβλήματα, περιτυλίγματα και υποθέματα, εκτός από τις μηχανικές κατασκευές που διευκολύνουν τη μεταφορά-ιδίως τα εμπορευματοκιβώτια (containers)-τους μουσαμάδες, τα εξαρτήματα προστασίας των εμπορευμάτων κατά τη μεταφορά και το υλικό μεταφοράς που έχει βοηθητικό χαρακτήρα. Ο όρος αυτός δεν καλύπτει τις θήκες, κουτιά και παρόμοια είδη συσκευασίας που αναφέρονται στο γενικό κανόνα 5 α).

(6) EE L 264 της 18.10.2000, σ. 1.

(7) EE L 139 της 11.5.1998, σ. 1.

(8) EE L 300 της 29.11.2000, σ. 1.

(9) EE L 302 της 19.10.1992, σ. 1.

(10) EE L 17 της 21.1.1999, σ. 1.

(11) Οι σχετικές διακρίσεις περιλαμβάνονται στις ακόλουθες κλάσεις: 3917 21, 3917 22, 3917 23, 3917 29, 3917 31, 3917 33, 3917 39, 3917 40, 3926 90, 4008 29, 4009 50, 4011 30, 4012 10, 4012 20, 4016 10, 4016 93, 4016 99, 4017 00, 4504 90, 4823 90, 6812 90, 6813 10, 6813 90, 7007 21, 7304 31, 7304 39, 7304 41, 7304 49, 7304 51, 7304 59, 7304 90, 7306 30, 7306 40, 7306 50, 7306 60, 7312 10, 7312 90, 7322 90, 7324 10, 7324 90, 7326 20, 7413 00, 7608 10, 7608 20, 8108 90, 8302 10, 8302 20, 8302 42, 8302 49, 8302 60, 8307 10, 8307 90, 8407 10, 8408 90, 8409 10, 8411 11, 8411 12, 8411 21, 8411 22, 8411 81, 8411 82, 8411 91, 8411 99, 8412 10, 8412 21, 8412 29, 8412 31, 8412 39, 8412 80, 8412 90, 8413 19, 8413 20, 8413 30, 8413 50, 8413 60, 8413 70, 8413 81, 8413 91, 8414 10, 8414 20, 8414 30, 8414 51, 8414 59, 8414 80, 8414 90, 8415 81, 8415 82, 8415 83, 8415 90, 8418 10, 8418 30, 8418 40, 8418 61, 8418 69, 8419 50, 8419 81, 8419 90, 8421 19, 8421 21, 8421 23, 8421 29, 8421 31, 8421 39, 8424 10, 8425 11, 8425 19, 8425 31, 8425 39, 8425 42, 8425 49, 8426 99, 8428 10, 8428 20, 8428 33, 8428 39, 8428 90, 8471 10, 8471 20, 8471 91, 8471 92, 8471 93, 8479 89, 8479 90, 8483 10, 8483 30, 8483 40, 8483 50, 8483 60, 8483 90, 8484 10, 8484 90, 8501 20, 8501 31, 8501 32, 8501 33, 8501 34, 8501 40, 8501 51, 8501 52, 8501 53, 8501 61, 8501 62, 8501 63, 8502 11, 8502 12, 8502 13, 8502 20, 8502 30, 8502 40, 8504 10, 8504 31, 8504 32, 8504 33, 8504 40, 8504 50, 8507 10, 8507 20, 8507 30, 8507 40, 8507 80, 8507 90, 8511 10, 8511 20, 8511 30, 8511 40, 8511 50, 8511 80, 8516 80, 8518 10, 8518 21, 8518 22, 8518 29, 8518 30, 8518 40, 8518 50, 8520 90, 8521 10, 8522 90, 8525 10, 8525 20, 8526 10, 8526 91, 8526 92, 8527 90, 8529 10, 8529 90, 8531 10, 8531 20, 8531 80, 8539 10, 8543 80, 8543 90, 8544 30, 8801 10, 8801 90, 8802 11, 8802 12, 8802 20, 8802 30, 8802 40, 8803 10, 8803 20, 8803 30, 8805 20, 9001 90, 9002 90, 9014 10, 9014 20, 9014 90, 9020 00, 9025 11, 9025 19, 9025 20, 9025 80, 9025 90, 9026 10, 9026 20, 9026 80, 9026 90, 9029 10, 9029 20, 9029 90, 9030 10, 9030 20, 9030 31, 9030 39, 9030 40, 9030 81, 9030 89, 9030 90, 9031 80, 9031 90, 9032 10, 9032 20, 9032 81, 9032 89, 9032 90, 9104 00, 9109 19, 9109 90, 9401 10, 9403 20, 9403 70, 9405 10, 9405 60, 9405 92 και 9405 99.

(12) Οι σχετικές διακρίσεις περιλαμβάνονται στις ακόλουθες κλάσεις: 3917 21, 3917 22, 3917 23, 3917 29, 3917 31, 3917 33, 3917 39, 3917 40, 3926 90, 4008 29, 4009 50, 4011 30, 4012 10, 4012 20, 4016 10, 4016 93, 4016 99, 4017 00, 4504 90, 4823 90, 6812 90, 6813 10, 6813 90, 7007 21, 7304 31, 7304 39, 7304 41, 7304 49, 7304 51, 7304 59, 7304 90, 7306 30, 7306 40, 7306 50, 7306 60, 7312 10, 7312 90, 7322 90, 7324 10, 7324 90, 7326 20, 7413 00, 7608 10, 7608 20, 8108 90, 8302 10, 8302 20, 8302 42, 8302 49, 8302 60, 8307 10, 8307 90, 8407 10, 8408 90, 8409 10, 8411 11, 8411 12, 8411 21, 8411 22, 8411 81, 8411 82, 8411 91, 8411 99, 8412 10, 8412 21, 8412 29, 8412 31, 8412 39, 8412 80, 8412 90, 8413 19, 8413 20, 8413 30, 8413 50, 8413 60, 8413 70, 8413 81, 8413 91, 8414 10, 8414 20, 8414 30, 8414 51, 8414 59, 8414 80, 8414 90, 8415 81, 8415 82, 8415 83, 8415 90, 8418 10, 8418 30, 8418 40, 8418 61, 8418 69, 8419 50, 8419 81, 8419 90, 8421 19, 8421 21, 8421 23, 8421 29, 8421 31, 8421 39, 8424 10, 8425 11, 8425 19, 8425 31, 8425 39, 8425 42, 8425 49, 8426 99, 8428 10, 8428 20, 8428 33, 8428 39, 8428 90, 8471 10, 8471 20, 8471 91, 8471 92, 8471 93, 8479 89, 8479 90, 8483 10, 8483 30, 8483 40, 8483 50, 8483 60, 8483 90, 8484 10, 8484 90, 8501 20, 8501 31, 8501 32, 8501 33, 8501 34, 8501 40, 8501 51, 8501 52, 8501 53, 8501 61, 8501 62, 8501 63, 8502 11, 8502 12, 8502 13, 8502 20, 8502 30, 8502 40, 8504 10, 8504 31, 8504 32, 8504 33, 8504 40, 8504 50, 8507 10, 8507 20, 8507 30, 8507 40, 8507 80, 8507 90, 8511 10, 8511 20, 8511 30, 8511 40, 8511 50, 8511 80, 8516 80, 8518 10, 8518 21, 8518 22, 8518 29, 8518 30, 8518 40, 8518 50, 8520 90, 8521 10, 8522 90, 8525 10, 8525 20, 8526 10, 8526 91, 8526 92, 8527 90, 8529 10, 8529 90, 8531 10, 8531 20, 8531 80, 8539 10, 8543 80, 8543 90, 8544 30, 8801 10, 8801 90, 8802 11, 8802 12, 8802 20, 8802 30, 8802 40, 8803 10, 8803 20, 8803 30, 8805 20, 9001 90, 9002 90, 9014 10, 9014 20, 9014 90, 9020 00, 9025 11, 9025 19, 9025 20, 9025 80, 9025 90, 9026 10, 9026 20, 9026 80, 9026 90, 9029 10, 9029 20, 9029 90, 9030 10, 9030 20, 9030 31, 9030 39, 9030 40, 9030 81, 9030 89, 9030 90, 9031 80, 9031 90, 9032 10, 9032 20, 9032 81, 9032 89, 9032 90, 9104 00, 9109 19, 9109 90, 9401 10, 9403 20, 9403 70, 9405 10, 9405 60, 9405 92 και 9405 99.

(13) EE L 105 της 23.4.1983, σ. 1.

(14) EE L 46 της 18.2.1994, σ. 5.